ยอดนักสืบจิ๋วโคนัน: ฝ่าวิกฤติเรือรบมรณะ

ยอดนักสืบจิ๋วโคนัน: ฝ่าวิกฤติเรือรบมรณะ (; ) เป็นยอดนักสืบจิ๋วโคนันฉบับภาพยนตร์ที่ 17 มีกำหนดการเข้าฉายที่ประเทศญี่ปุ่นวันที่ 20 เมษายน พ.ศ. 2556 โดยมีเนื้อเรื่องหลักอยู่บนเรือรบของกองกำลังป้องกันตนเอง "อีจิส (Aegis)"

หลังจากภาพยนตร์ชุดนี้ ออกฉายครั้งแรกในประเทศญี่ปุ่นเมื่อวันที่ 20 เมษายน ค.ศ. 2013 (พ.ศ. 2556) ได้ติดอันดับที่ 3 หนังทำเงินในครึ่งปีแรกของประเทศญี่ปุ่น โดยทำรายได้ไปมากกว่า 3,600 ล้านเยน และถือว่าทำรายได้มากที่สุดสำหรับยอดนักสืบจิ๋วโคนัน ฉบับภาพยนตร์ รวมทั้งติดอันดับที่ 7 หนังทำเงินในปี พ.ศ. 2556 อีกด้วย สำหรับประเทศไทย เข้าฉายในวันที่ 10 ตุลาคม พ.ศ. 2556 เฉพาะโรงภาพยนตร์บางแห่งในเครือเอสเอฟ ซีเนม่าเท่านั้น

เนื้อเรื่อง 
เจ้าหน้าที่กองกำลังป้องกันตนเองถูกฆ่า! สปายแทรกซึมในเรืออีจิส! เงื้อมมือชั่วร้ายที่ไล่ล่ารัน! ภารกิจฉุกเฉินสุดอันตราย! เป้าหมายคือญี่ปุ่นทั้งประเทศ! เรือลึกลับไม่ทราบสัญชาติลำหนึ่งซึ่งบรรทุกระเบิดมาด้วย ผุดขึ้นเหนือทะเลอรุณรุ่ง และนั่นคือจุดเริ่มต้นของเรื่องทั้งหมด…ไกลออกไปนอกท่าเรือไมซึรุ เกียวโตกองกำลังป้องกันตนเองทางทะเลจัดกิจกรรมทัศนศึกษาล่องเรืออีจิสซึ่ง เป็นเรือรบมูลค่ามหาศาลโคนัน รัน โคโกโร่ และเหล่าเด็กขบวนการนักสืบจิ๋วต่างก็ตื่นตาไปกับสรรพาวุธล้ำสมัยของเรือรบทรงแสนยานุภาพทว่าบัดนั้นเองก็มีเสียงดังกึกก้องสะท้าน บรรยากาศแห่งความพรั่นพรึงแผ่กระจายอยู่ในเรือ! หรือว่านั่นจะเป็นศพของเจ้าหน้าที่กองกำลังป้องกันตนเอง! มีจุดที่น่าสงสัยไม่น้อยหลงเหลืออยู่…โคนันกระโจนเข้าสู่การสืบสวนพบว่ามีสายลับ “X” จากต่างประเทศปะปนอยู่บนเรือด้วยสายลับ “X” คือใคร? เกี่ยวข้องอะไรกับเรือไม่ทราบสัญชาติ ? เงาของสายลับที่สะกดรอยตามพวกโคนัน…นี่คือเที่ยวเรือที่ซุกซ่อนอุบายร้ายอันจะสั่นสะเทือนญี่ปุ่นทั้งประเทศอย่างเหนือยิ่­งกว่าความคาดหมายใด ๆ !

คำตอบรับ
ในบ็อกซ์ออฟฟิศญี่ปุ่น ภาพยนตร์นี้ได้รายได้ไป 3,572,987,671 เยน (35,311,837 ดอลลาร์สหรัฐ) ในโรงภาพยนตร์ 210 แห่งและกลายเป็นภาพยนตร์ที่มีรายได้สูงสุดของแฟรนไชส์ในบ็อกซ์ออฟฟิศ โดยเป็นภาพยนตร์ที่มีรายได้มากเป็นอันดับ 7 ของประเทศญี่ปุ่นในปีนั้น

ยาฮู! เจแปนจัดให้ภาพยนตร์นี้ได้ 3.60 ดาวจากห้าดาว

อ้างอิง

แหล่งข้อมูลอื่น
 
Official NTV website  

ยอดนักสืบจิ๋วโคนันฉบับภาพยนตร์
ภาพยนตร์อนิเมะที่ออกฉายในปี พ.ศ. 2556
กองกำลังป้องกันตนเองญี่ปุ่นในบันเทิงคดี